de id en uz id de id en id id ms ms id id id id en ms ms uz ms id id id ms ms ms id id id id id id id id id id id ms id en ms id ms id ms ms sv id ms ms en ms uz en ms pt nl en en nl en en sv sv ms nl en en sv nl en en nl en it oc en nl en en sv sv id en
Sardin gulung atau sardin roll adalah kuih yang digemari ramai. Sesuai dinikmati pada bila-bila masa, sebagai kudapan ataupun untuk minum pagi atau petang. Sardin gulung sedap dimakan panas-panas ketika ia masih rangup di luar dan lembut di dalam.
Masa persediaan: 30 minit ♦ Masa memasak: 25 minit ♦ Hidangan: 25 biji
Berikut adalah bahan-bahan yang diperlukan untuk membuat sardin gulung.
1 tin sederhana sardin dalam sos tomato
1 biji bawang besar - dipotong bulat nipis-nipis
2 ulas bawang putih - dimayang
2 sudu besar cili kisar
Garam dan gula secukup rasa
2 cawan tepung gandum
2 sudu besar marjerin
1 cawan air sejuk dari peti sejuk
1 biji telur - dipukul
Cara Membuat Sardin Gulung
Berikut adalah langkah-langkah menyediakan sardin roll.
Panaskan minyak dalam kuali dan tumiskan bawang putih dan bawang besar sehingga layu.
Masukkan cili kisar dan tumis sehingga garing.
Masukkan sardin berserta sos, hancurkan sardin dengan sudip. Tambah garam, gula secukup rasa dan kacau rata. Masak sehingga inti hampir kering.
Masak sekejap kemudian angkat dan biarkan inti sejuk.
Gaulkan tepung gandum, marjerin dan garam dengan tangan sehingga sebati dan menjadi tekstur seakan serbuk roti.
Masukkan air sejuk sedikit demi sedikit dan uli sehingga menjadi doh yang tidak melekat pada bekas adunan.
Rehatkan doh selama 15 minit.
Potong dan bulatkan doh ke bentuk bulat sebesar bola ping pong setiap satu.
Ambil doh bulat dan canaikan hingga leper memanjang.
Sudukan inti sardin, lipat doh sekadar menutupi inti, picit tepi doh untuk seal. Gulung ketat-ketat dan gamkan hujung pastri dengan sedikit sapuan telur.
Panaskan minyak dalam kuali dengan api sederhana.
Goreng dan balik-balikkan sardin roll sehingga warna perang keemasan sekata.
Angkat, tuskan kemudian hidang.
Sardin gulung boleh disimpan dalam bentuk frozen. Berikut adalah langkah-langkah menyejuk bekukan sardin gulung.
Gorengkan sekejap, angkat ketika ia masih berwarna putih dan biarkan sejuk.
Masukkan ke dalam plastik kedap udara dan simpan dalam ruang freezer peti sejuk.
Bila nak makan, ambil dari peti sejuk, nyah bekukan sekejap, kemudian goreng.
Kategori: Kuih-muih, Lauk Pauk, Makanan Dalam Tin, Masakan Goreng
Bubur Hidangan Sampingan Kek Kuih-muih Lauk Pauk Mee dan Pasta Minuman Nasi Pencuci Mulut Pengat Petua Sambal dan Sos Sayuran
Ayam Buah Daging Ikan Makanan Dalam Tin Sayuran Sotong Telur Udang
Masakan Barat Masakan Berkuah Masakan Goreng Masakan Kukus Masakan Melayu Masakan Tradisional Tanpa Memasak
Copyright © 2021 AnekaResipi.com | Hubungi | Dasar Privasi | Penafian